|  |  |  |
| --- | --- | --- |
| 12.11.2023. | Nr. | 5/3/892 |
| Uz | 27.10.2023 | Nr. |  |

**SIA Global Project**

info@globalproject.lv

Par koku ciršanu Rīgas ielā, Piņķos

Izskatot SIA “Global Project” reģ.nr. 40103524162, kam noslēgts līgums ar Mārupes novada pašvaldību par “Reģionāla mēroga velo infrastruktūras izveide virzienā (V8) Rīga (pilsētas robeža) – Babīte – Piņķi (Piņķu ūdenskrātuve) Piņķu posms” projektēšanu, 27.10.2023 iesniegumu Nr.5/3/483 par astoņpadsmit lapu koku ciršanu zemes vienībās ar kadastra apzīmējumiem 8048 003 0441 un 8048 003 0274 V-11 (Rīgas iela) un “Piņķu ciems 2”, Piņķos, Babītes pagastā, Mārupes novadā,

Mārupes novada pašvaldības īpašumu pārvalde konstatē, ka

1. Nekustamā īpašuma V-11, kadastra numurs 8048 003 0441, tiesiskais valdītājs ir Mārupes novada pašvaldība. Nekustamais īpašums sastāv no vairākām zemes vienībām tostarp zemes vienības 3,5527 ha platībā ar kadastra apzīmējumu 8048 003 0441.
2. Nekustamā īpašuma “Piņķu ciems 2”, kadastra numurs 8048 003 0274, īpašuma tiesības Rīgas rajona tiesas zemesgrāmatu nodaļas, Babītes pagasta zemesgrāmatu nodalījumā Nr. 100000522855 nostiprinātas Mārupes novada pašvaldībai. Nekustamais īpašums sastāv no zemes 3,6791 ha platībā ar kadastra apzīmējumu 8048 003 0274.
3. Saskaņā ar 2020. gada 22. janvāra Babītes novada pašvaldības domē apstiprinātā Babītes novada teritorijas plānojuma Teritorijas izmantošanas un apbūves noteikumiem un 2021. gada 1. jūlija Administratīvo teritoriju un apdzīvoto vietu likumu zemes vienības ar kadastra apzīmējumiem 8048 003 0441 un 8048003 0274 atrodas Piņķu ciemā, Babītes pagasta teritorijā, Mārupes novada robežās.
4. Iesniegumam ir pievienots “Reģionāla mēroga velo infrastruktūras izveide virzienā (V8) Rīga (pilsētas robeža) – Babīte – Piņķi (Piņķu ūdenskrātuve) Piņķu posms” koku ciršanas plāns no kura ir secināms, ka ciršanai prasītie koki atrodas tieši zem projektētā apvienotā gājēju veloceliņa ar asfaltbetona pārklājumu vai tiešā tā tuvumā.

No iepriekš minētā izriet, ka, iepriekš minētā projekta realizācija, pie šāda apvienotā gājēju veloceliņa novietojuma nav iespējama neveicot Iesniegumā norādīto 18 (astoņpadsmit) lapu koku ciršanu, līdz ar to Pašvaldības īpašumu pārvaldes koku ciršanas komisijai nav iebildumu pret šo koku ciršanu projekta “Reģionāla mēroga velo infrastruktūras izveide virzienā (V8) Rīga (pilsētas robeža) – Babīte – Piņķi (Piņķu ūdenskrātuve) Piņķu posms” ietvaros.

Papildus informējam, ka koku ciršanas atļauja 18 (astoņpadsmit) lapu koku ciršanai tiks izsniegta pēc projekta “Reģionāla mēroga velo infrastruktūras izveide virzienā (V8) Rīga (pilsētas robeža) – Babīte – Piņķi (Piņķu ūdenskrātuve) Piņķu posms” publiskās apspriešanas vai iedzīvotāju informēšanas.

Vadītāja Evita Rozīte-Bikše

Aispure

sintija.aispure@marupe.lv

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU